मेहतर जाति को आज भी 'अंतर अछूत' की तरह माना जाता है। मेहतरेतर दलित जातियों का व्यवहार मेहतरों के साथ अछूत जैसा ही रहता है। इनमें ब्राह्मण और शूद्र सा बर्ताव है। फिर मेहतर स्त्रियों की दशा तो और भी बदतर है। जिनके लिये काला अक्षर भैंस बराबर हो और आजादी के 62 झण्डारोहण के बाद भी जूठन जिनका बसर करती हो, उनके लिये लेखन चंदामामा है। समाज के इस विद्रूप पर किसी की नजर नहीं है। दलित लेखक कौन? का सवाल यहां स्वतः ही सवाल बन जाता है।